rejauldu/bengali-wikipedia huggingface dataset:
সাগরানা (যা সাগরানা থালা, খদরের থালা, সাগরানা খানা বা ছদরি খানা নামেও প্রচলিত) হলো বাংলাদেশের মুসলমান সম্প্রদায়ের বিবাহ অনুষ্ঠানে বর বা জামাইকে পরিবেশন করার জন্য প্রস্তুতকৃত একটি ঐতিহ্যবাহী খাবার এবং সেটি পরিবেশনের প্রথা। এ প্রথা অনুসারে একটি বড় থালায় বিভিন্ন ধরনের খাবার শৈল্পিক আঙ্গিকে সাজানো হয়। থালার মাঝখানে মূল আকর্ষণ হিসেবে স্থান পায় আস্ত খাসি কিংবা মুরগির রোস্ট বা দুরুস। এর চারপাশে সাজানো থাকে পোলাও বা বিরিয়ানি, ডিম, কাবাব, রেজালা, কোরমা, পিঠা, বিভিন্ন মিষ্টান্ন এবং বিভিন্ন নকশা করে কাটা ফল ও সবজির সালাদ।  এই ঐতিহ্যবাহী পরিবেশনাটি বাংলাদেশের বিয়ের রীতিনীতি ও লোকখাদ্য সংস্কৃতির একটি গুরুত্বপূর্ণ অংশ। এটি বাঙালি আতিথেয়তা এবং জামাই আদরের প্রতীক হিসেবে বিবেচিত। ঐতিহ্যগতভাবে, সাগরানার এই বিশেষ থালাটি কনের পরিবারের পক্ষ থেকে কনের বাড়িতে বর বা জামাইয়ের আগমন উপলক্ষে বিশেষ সম্মান ও উষ্ণ অভ্যর্থনা জানানোর একটি পদ্ধতি।   ব্যুৎপত্তি  লেখক ও ‎গবেষক আবদুল হক চৌধুরী তাঁর চট্টগ্রামের সমাজ ও সংস্কৃতির রূপরেখা (১৯৮০) নামক গ্রন্থে তুলে ধরেছেন যে, কালের বিবর্তনে শুকরানা ভাত শব্দটি লোকমুখে বিকৃত হয়ে সাগরানা ভাত>সাগরানা রূপে পরিণত হয়েছে। ‎শুকরানা বা শোকরানা শব্দটি মূলত আরবি-ফারসি ভাষার একটি শব্দ যার অর্থ কৃতজ্ঞতা বা ধন্যবাদ জ্ঞাপন করা।    ‎শোকরানা বা শুকরানা ভাত এর মানে হলো কৃতজ্ঞতা বা ধন্যবাদ জ্ঞাপন করার জন্য অনুষ্ঠিত ভোজ। অনুষ্ঠানটি বর ও কনের অবিবাহিত জীবনের সমাপ্তি এবং নতুন জীবনের সূচনা উপলক্ষ্যে মঙ্গল কামনা করে অনুষ্ঠিত হয়। এই কারণে এর মূল নাম ছিল শোকরানা ভাত, যা সময়ের সাথে লোকমুখে বিকৃত হয়ে ক্রমান্বয়ে সাগরানা নামে পরিচিত হয়েছে। এর সাথে পশ্চিমা বিশ্বে উদযাপিত থ্যাঙ্কস গিভিং ডে প্রথার মিল রয়েছে।  ইতিহাস ও সামাজিক-সাংস্কৃতিক তাৎপর্য ‎ঐতিহাসিক দৃষ্টিকোণ থেকে, এ প্রথাটি বর ও কনে উভয় পরিবারের মধ্যে সামাজিক বন্ধন এবং সৌহার্দ্য স্থাপনের একটি গুরুত্বপূর্ণ রেওয়াজ হিসেবে কাজ করে আসছে। সাগরানার ভোজে খাবার এমনভাবে সাজানো হতো যেন এটি শুধুমাত্র বরের ব্যক্তিগত ভোজ না হয়ে একটি অংশগ্রহণমূলক পারিবারিক ও সামাজিক আয়োজন হয়ে উঠে।  জমির আহমেদ তাঁর ফেনীর ইতিহাস (২০০৪) নামক গ্রন্থে বলেন: ‎অতঃপর বর যাত্রী বা বৈরাতীদের আপ্যায়ন; প্রথমে শরবত এবং পরে খাবার পরিবেশন করা হয়। বিশেষত দুলহার সামনে দেয়া হয় বড় রেকাবী ভর্তি সাগরানা যাতে ৮/১০ জন এক সংগে খেতে পারে। আস্ত একটা মোরগের রোস্ট (দুরুজ) রেকাবীতে থাকে। বরের বন্ধু বান্ধব ও কনের ভগ্নিপতি ও ছোট ভাই বোনেরা কাড়াকাড়ি করে রোষ্ট খেয়ে আনন্দ উপভোগ করে। সাংস্কৃতিক তাৎপর্যের দিক থেকে, সাগরানা হলো বরের প্রতি কনেপক্ষের সর্বোচ্চ আতিথেয়তা ও সম্মান প্রদর্শনের প্রতীক। এই প্রথার জমকালো আয়োজন ও খাদ্যের প্রাচুর্য কনেপক্ষের আভিজাত্য ও সামাজিক প্রতিপত্তি প্রদর্শনেরও একটি উপায়।   তথ্যসূত্র  ‎  আরও দেখুন  বাংলাদেশে বিবাহপ্রথা  ‎
শামসুল ইসলাম খান (১ জানুয়ারি ১৯৩০-২২ জানুয়ারি ২০০৬) যিনি তার নির্বাচনী এলাকায় নয়া মিয়া নামেও পরিচিত ছিলেন। তিনি বাংলাদেশ জাতীয়তাবাদী দলের একজন রাজনীতিবিদ, শিল্পপতি এবং ব্যবসায়ী। তিনি মানিকগঞ্জ-৪ আসনের সংসদ সদস্য এবং প্রাক্তন শিল্পমন্ত্রী ছিলেন।  তিনি ১৯৯১ সাল থেকে ২০০১ সাল পর্যন্ত পরপর চারবার সংসদ সদস্য নির্বাচিত হয়ে ছিলেন।   জন্ম ও প্রাথমিক জীবন  শামসুল ইসলাম খান ১ জানুয়ারি ১৯৩০ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মানিকগঞ্জ জেলায় জন্ম গ্রহণ করেন। তিনি ১৯৪৯ সালে মাওলানা আব্দুল হামিদ খান ভাসানী প্রতিষ্ঠিত আওয়ামী মুসলিম লীগে যোগদান করেন। ১৯৮২ সালে তিনি বাংলাদেশ জাতীয়তাবাদী দলে যোগ দেন।   কর্মজীবন   শামসুল ইসলাম খান ১৯৭৮ সাল থেকে ১৯৮২ সাল পর্যন্ত আবাহনী লিমিটেডের প্রধান পৃষ্ঠপোষক ও সভাপতি হিসাবে দায়িত্ব পালন করেছিলেন। ১৯৯১ সালে তিনি মানিকগঞ্জ-৪ আসন থেকে বাংলাদেশ জাতীয়তাবাদী দলের প্রার্থী হয়ে তিনি সংসদ সদস্য নির্বাচিত হন। ১৯৯১ থেকে ১৯৯৩ সাল পর্যন্ত তিনি খালেদা জিয়ার প্রথম মন্ত্রিসভায় শিল্পমন্ত্রী হিসাবে দায়িত্ব পালন করেছিলেন।  তিনি ২০০১ সালেও মানিকগঞ্জ-৪ আসন থেকে থেকে সাংসদ নির্বাচিত হয়েছিলেন।  তিনি মানিকগঞ্জ-৪ আসন থেকে মোট চারবার সংসদ সদস্য নির্বাচিত হয়েছিলেন।    ব্যক্তিগত জীবন  শামসুল ইসলাম খানের বড় ছেলে মঈনুল ইসলাম খান শান্ত ৭ আগস্ট ২০১৬ সালে প্রাক্তন প্রধানমন্ত্রী খালেদা জিয়ার উপদেষ্টা কাউন্সিলের সদস্য নির্বাচিত হন তিনি (মঈনুল ইসলাম খান শান্ত) মানিকগঞ্জ  জেলা বিএনপির সাধারণ সম্পাদক।  তার দুই কন্যা ও ২ পুত্র ছিলেন। তার ছোট ছেলে হাফিজুল ইসলাম উট্টু ১৯৮৮ সালে সারাদেশে ভয়াবহ বন্যার সময় সিঙ্গাইর উপজেলায় ত্রাণ বিতরনের সময় নৌকা ডুবিতে মারা যান।   মৃত্যু   শামসুল ইসলাম খান ২১ জানুয়ারী ২০০৬ সালে ঢাকার ল্যাবএইড কার্ডিয়াক হাসপাতালে মারা যান।    তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০০৬-এ মৃত্যু বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:খালেদা জিয়ার প্রথম মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশের শিল্পমন্ত্রী বিষয়শ্রেণী:মানিকগঞ্জ জেলার ব্যক্তি বিষয়শ্রেণী:মানিকগঞ্জ জেলার রাজনীতিবিদ
আমিরুল ইসলাম চৌধুরী (জন্ম ১৯৪২) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের উপাচার্য এবং বাংলাদেশ এশিয়াটিক সোসাইটির সভাপতি হিসেবে দায়িত্ব পালন করেছেন। তিনি বর্তমানে ইউনাইটেড ইন্টারন্যাশনাল ইউনিভার্সিটির অধ্যাপক।   শিক্ষা  ১৯৬১ এবং ১৯৬৩ সালে যথাক্রমে ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রী লাভ করেন। তিনি ১৯৭৯ সালে ওয়েলস বিশ্ববিদ্যালয় থেকে পিএইচডি অর্জন করেন। পরে ১৯৮৭-৮৮ এ জওহরলাল নেহেরু বিশ্ববিদ্যালয়ে পোস্ট-ডক্টরাল সহকর্মী হিসাবে কাজ করেছিলেন।   কর্মজীবন  তিনি ১৯৬৪ সালের জুন থেকে এপ্রিল ১৯৬৬ সাল পর্যন্ত পাকিস্তান সরকারের অর্থ মন্ত্রণালয়ে গবেষণা কর্মকর্তা হিসাবে দায়িত্ব পালন করেছিলেন। তিনি ১৯৭১ সালের জানুয়ারী থেকে অক্টোবর ২০০৪ পর্যন্ত জাহাঙ্গীরনগর বিশ্ববিদ্যালয়ের অর্থনীতি বিভাগের অনুষদ ছিলেন। তিনি পাঁচ বছর নর্থ সাউথ বিশ্ববিদ্যালয়ের অর্থনীতি বিভাগের অধ্যাপকও ছিলেন। তিনি ১৯৯৪ থেকে ১৯৯৮ সালের জুলাই পর্যন্ত জাহাঙ্গীরনগর বিশ্ববিদ্যালয়ের উপাচার্য, এরপর গণবিশ্ববিদ্যালয়ের উপাচার্য হিসাবে দায়িত্ব পালন করেছেন।  তিনি আগস্ট ২০০১ থেকে আগস্ট ২০০২ পর্যন্ত রাষ্ট্র পরিচালিত সোনালী ব্যাংকের পরিচালনা পর্ষদের চেয়ারম্যান ছিলেন। তিনি বর্তমানে সেন্টার ফর আরবান স্টাডিজ, ঢাকার ভাইস চেয়ারম্যান হিসাবে দায়িত্ব পালন করছেন। তিনি ৩ জানুয়ারী ২০১৪ থেকে ২০১৭ পর্যন্ত বাংলাদেশের এশিয়াটিক সোসাইটির সভাপতি ছিলেন।   আরও দেখুন    জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রংপুর জেলার ব্যক্তি বিষয়শ্রেণী:নর্থ সাউথ বিশ্ববিদ্যালয়ের শিক্ষক বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ এশিয়াটিক সোসাইটির সভাপতি বিষয়শ্রেণী:বাংলাপিডিয়ার সম্পাদক
পাকিস্তানের কমিউনিস্ট পার্টি হচ্ছে পাকিস্তানের একটি সাম্যবাদী দল।  ইতিহাস পাকিস্তানের কমিউনিস্ট পার্টি ৬ মার্চ, ১৯৪৮ সালে ভারতীয় ইউনিয়নের কলকাতাতে প্রতিষ্ঠিত হয়েছিল। ১৯৪৮ সালের ২৮ ফেব্রুয়ারি থেকে মার্চ পর্যন্ত কলকাতায় ভারতের কমিউনিস্ট পার্টির দ্বিতীয় কংগ্রেসের সিদ্ধান্ত অনুসারে কংগ্রেসে আগত পাকিস্তানের প্রতিনিধিরা স্বতন্ত্রভাবে এক বৈঠকে মিলিত হয়ে ৯ সদস্যবিশিষ্ট পূর্ব পাকিস্তান কমিউনিস্ট পার্টির কেন্দ্রীয় কমিটি গঠন করেন। এই কমিটিতে ছিলেন সাজ্জাদ জহির, খোকা রায়, নেপাল নাগ, জামাল উদ্দিন বুখারি, আতা মোহাম্মদ, মণি সিংহ, কৃষ্ণবিনোদ রায় ও মনসুর হাবিবউল্ল্যা। সাজ্জাদ জহির কেন্দ্রীয় কমিটির সাধারণ সম্পাদক নির্বাচিত হন। পাকিস্তান কমিউনিস্ট পার্টি দুর্বল বিধায় এই পার্টিকে পরিচালনা করার জন্য সিপিআইয়ের পক্ষ থেকে ভবানী সেনকে দায়িত্ব দেয়া হয়। পাকিস্তান কমিউনিস্ট পার্টি বা পূর্ব পাকিস্তান কমিউনিস্ট পার্টির রাজনীতি ছিলো কলকাতায় অনুষ্ঠিত সিপিআইয়ের দ্বিতীয় কংগ্রেসে গৃহীত রাজনীতিই। আলাদাভাবে বিশেষ কোনো রণনীতি বা রণকৌশল গ্রহণ করা হয়নি। নবগঠিত পাকিস্তানে শ্লোগান তোলা হয়, ইয়ে আজাদী ঝুটা হ্যায়, লাখো ইনসান ভুখা হ্যায়, সশস্ত্র সংগ্রাম গড়ে তুলে এই সরকার হঠাও।  তথ্যসূত্র  বিষয়শ্রেণী:পাকিস্তানের কমিউনিস্ট পার্টি বিষয়শ্রেণী:পাকিস্তানে রাজনৈতিক আন্দোলন বিষয়শ্রেণী:১৯৪৭-এ পূর্ব পাকিস্তানে প্রতিষ্ঠিত বিষয়শ্রেণী:১৯৪৭-এ পাকিস্তানে প্রতিষ্ঠিত
হাওয়ার্ড কার্টার (ইংরেজি ভাষায়: Howard Carter) (জন্ম: ৯ই মে, ১৮৭৪ - মৃত্যু: ২রা মার্চ, ১৯৩৯) ছিলেন একজন ইংরেজ প্রত্নতত্ত্ববিদ এবং মিশরতত্ত্ববিদ। তিনি খ্রিস্টপূর্ব ১৪শ বছর আগের ফারাও তুতানখামেনের সমাধির আবিষ্কারক হিসেবে সুপরিচিত।   প্রাথমিক জীবন  কার্টার ৯ই মে, ১৮৭৪ সালে লন্ডনের কেনসিংটন এলাকায় একটি মধ্যবিত্ত পরিবারে জন্মগ্রহণ করেন। তার পিতার নাম স্যামুয়েল জন কার্টার, একজন চিত্রশিল্পী এবং মাতার নাম মার্থা জয়েস (স্যান্ডস) কার্টার। তার পিতা একজন প্রতিভাবান চিত্রশিল্পী ছিলেন, যিনি ইলাস্ট্রেটেড লন্ডন নিউজসে কাজ করতেন। তার পিতা তাকে প্রশিক্ষণ দেন এবং তার শিল্পীসুলভ প্রতিভা বিকাশ ঘটান।  তিনি তার শৈশব অনেকটা সময় সোয়াফহামের নরফোক বাজার শহরে (সম্ভবত স্বাস্থ্য সমস্যার কারণে) অতিবাহিত করেন।সোয়াফহাম জাদুঘর সংগৃহীত হয়েছে ২০শে মে ২০১২।   কর্মজীবন  তিনি তার পিতার মাধ্যমে পাশ্ববর্তী শহরে বসবাসকারী ইংল্যান্ডের মিশরীয় পুরাতত্ত্বের বড় সংগ্রাহক ব্যারন "উইলিয়াম অ্যামহোর্স্ট টিসেন-অ্যামহার্স্ট" সাথে পরিচয় হন। সেখান থেকে তার মিশরীয় সভ্যতার প্রতি ভালবাসা শুরু হয়। ব্যারন তরুণ কার্টারকে মিশরতত্ত্ববিদ পার্সি এডওয়ার্ড নিউবেরি সাথে পরিচয় করিয়ে দেন।  ১৮৯১ সালে নিউবেরি ব্রিটিশ মিউজিয়ামের একটি অভিযানে মধ্য রাজত্বের বেনি হাসানের সমাধির খনন এবং নথিপত্রের করার সহায়তার জন্য তাকে নকশাকার হিসেবে সাথে করে মিশরে নিয়ে যায়। সেখানে কার্টারের কাজ ছিল সমাধি এবং অন্যান্য প্রত্নতাত্ত্বিক জিনিসের জল রং এর ছবি আঁকা। মিশরে এসে তিনি স্যার উইলিয়াম ম্যাথু ফ্লিন্ডার্স পেত্রির সাথে পরিচয় হন। যদিও ১৭ বছর বয়স কার্টার সমাধির চিত্রের কপির পদ্ধতি উন্নত করেন।  ১৮৯২ সালে তিনি "ফ্লিন্ডার্স পেত্রি" এর অভিভাবকতা অধীনে এক সিজনের জন্য ফেরাও আখেনাতেনের প্রতিষ্ঠিত রাজধানী আমারনাতে কাজ করেন। ১৮৯৪ থেকে ১৮৯৯ সাল পর্যন্ত তিনি দেইর এল-বাহারিতে এদুয়ার নাভিল সাথে কাজ করেন, যেখানে তিনি হাতশেপসুতর মন্দিরের দেয়ালে রিলিফসমূহ নথিভুক্ত করেন। ১৮৯৯ সালে, কার্টার প্রথম সুপ্রীম কাউন্সিল অফ অ্যান্টিকোয়টিস (এসসিএ) প্রধান পরিদর্শক হিসেবে নিযুক্ত হন।   ১৯০৪ সালে নিম্ন মিশরে পরিদর্শকমন্ডলীতে বদলি হওয়ার আগে তিনি থিবেসে (লাক্সর রূপে পরিচিত) কিছু সংখ্যা পরিদর্শিত কাজ করেন। ১৯০৫ সালে তিনি মিশরীয় সাইট রক্ষিবাহিনী এবং এক দল ফরাসি পর্যটকদের সাথে মারামারিতে (সাক্কারা অ্যাফেয়ার নামে পরিচিত) তিনি মিশরীয়দের পহ্ম নেন, পরে তিনি সুপ্রীম কাউন্সিল অফ অ্যান্টিকোয়টিস থেকে পদত্যাগ করেন।James, T. G. H. Howard Carter, I.B. Tauris Publishers, Revised edition 2006, , chapter "Saqqara Affair"   তথ্যসূত্র    বহিঃসংযোগ      Five Years' Explorations at Thebes    বিষয়শ্রেণী:১৮৭৪-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:পুটনি ভ্যালি কবরস্থানে সমাধি বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:লিম্ফোমা থেকে মৃত্যু বিষয়শ্রেণী:ইংরেজি প্রত্নতত্ত্ববিদ বিষয়শ্রেণী:ইংরেজি মিশরতত্ত্ববিদ
থাম্ব|টেরাকোটা সাও মূর্তি সাও সভ্যতা হল মধ্য আফ্রিকায় খ্রিস্টপূর্ব চতুর্থ বা ষষ্ঠ শতাব্দী থেকে খ্রিস্টীয় ষোড়শ শতাব্দীর শেষভাগ পর্যন্ত বিকাশ লাভ করেছিল। সাও অধিবাসীগণ চারি নদীর অববাহিকায় বসবাস করত, যেটি পরে ক্যামেরুন ও চাদের অংশ হয়ে ওঠে। তারাই প্রাচীনতম সভ্যতা যারা আধুনিক ক্যামেরুন অঞ্চলে তাদের উপস্থিতির স্পষ্ট চিহ্ন রেখে গেছে। ১৬তম শতাব্দীর কাছাকাছি কোনো এক সময়, ইসলামে ধর্মান্তরিত হওয়ার ফলে সাবেক সাও-এর সাংস্কৃতিক পরিচয় বদলে যায়। আজ, উত্তর ক্যামেরুন ও দক্ষিণ চাদের বিভিন্ন জাতিগোষ্ঠী সাও সভ্যতার বংশধর বলে দাবি করে, বিশেষ করে সারা, কোটোকো জাতির জনগণ দাবিটি করে।   উদ্ভব  সাও সভ্যতা খ্রিস্টপূর্ব ষষ্ঠ বা চতুর্থ শতাব্দীর প্রথম দিকে শুরু হয়েছিল এবং খ্রিস্টপূর্ব প্রথম সহস্রাব্দের শেষ স্থায়ী ছিল, তাদের উপস্থিতি চাদ হ্রদের চারিদিকে ও চারি নদীর নিকট সুপ্রতিষ্ঠিত হয়েছিল। নবম ও পঞ্চদশ শতাব্দীর মধ্যবর্তী সময়ে সাও-এর নগর-রাজ্যগুলি তাদের উন্নতির শীর্ষে পৌঁছেছিল।  যদিও কিছু পণ্ডিত অনুমান করেন, যে চাদ হ্রদের দক্ষিণে সাও সভ্যতা চতুর্দশ বা পনেরো শতক পর্যন্ত টিকে ছিল, সংখ্যাগরিষ্ঠদের মতামত হল যে এটি একটি পৃথক সংস্কৃতি হিসাবে ১৬তম শতাব্দীর পরে বোর্নু সাম্রাজ্যের বিস্তৃতির পরে বিলুপ্ত হয়ে যায়। কোটোকো হল সাও-এর প্রাক্তন নগর রাজ্যগুলির উত্তরাধিকারী।   সংস্কৃতি  এটি প্রস্তাব করা হয়েছিল, যে সাও প্রাচীন মিশর জয়কারী হাইকসোসের বংশধর ছিলেন, তারা আক্রমণকারীদের চাপে নীল উপত্যকা থেকে দক্ষিণে মধ্য আফ্রিকায় চলে গিয়েছিল, অথবা তারা চাদ হ্রদের উত্তরে বিলমা মরূদ্যানে উদ্ভূত হয়েছিল। যাইহোক, একটি আরও ব্যাপকভাবে গৃহীত তত্ত্ব হল যে সাও কেবল চাদ হ্রদ অববাহিকার আদিবাসী বাসিন্দা এবং তাদের চূড়ান্ত উত্স হ্রদের দক্ষিণে অবস্থিত। সাম্প্রতিক প্রত্নতাত্ত্বিক গবেষণা ইঙ্গিত করে যে এই অঞ্চলের পূর্ববর্তী সংস্কৃতি থেকে সাও সভ্যতা দেশীয়ভাবে বিকশিত হয়েছিল (যেমন গাজিগান্না সংস্কৃতি, যা প্রায় ১,৮০০ খ্রিস্টপূর্বাব্দে শুরু হয়েছিল এবং প্রায় ৮০০ খ্রিস্টপূর্বাব্দের মধ্যে সুরক্ষিত শহরগুলি তৈরি করতে শুরু করেছিল), পরে ধীরে ধীরে জটিলতা বৃদ্ধি পেয়েছিল। সাও শিল্পকর্মগুলি দেখায় যে তারা ব্রোঞ্জ, তামা ও লোহার কাজে দক্ষ একটি অত্যাধুনিক সভ্যতা ছিল।  তথ্যসূত্র  বিষয়শ্রেণী:আফ্রিকন সভ্যতা বিষয়শ্রেণী:মধ্য আফ্রিকার ইতিহাস বিষয়শ্রেণী:আফ্রিকান লৌহ যুগের সংস্কৃতি বিষয়শ্রেণী:মধ্যযুগীয় আফ্রিকা বিষয়শ্রেণী:ক্যামেরুনের ইতিহাস বিষয়শ্রেণী:প্রাগৈতিহাসিক চাদ বিষয়শ্রেণী:আফ্রিকান লোককথা
ফুলতলা মোহাম্মাদিয়া আলিম মাদ্রাসা বরগুনা জেলার বেতাগী উপজেলার ১ নং বিবিচিনি ইউনিয়নের ফুলতলা গ্রামে অবস্থিত একটি মাদ্রাসা। ১৯৮৪ সালে আলহাজ্ব মাওলানা একে এম আব্দুস সত্তার মিয়া মাদরাসাটি প্রতিষ্ঠিত করেন । প্রতিষ্ঠানটিতে ইবতেদায়ী, দাখিল ও আলিম শ্রেণীতে পাঠদান চালু আছে যা বাংলাদেশ মাদ্রাসা শিক্ষা বোর্ডের অধিভুক্ত।   ইতিহাস  ১৯৭৬ সালে ফুলতলা ফোরকানিয়া মাদ্রাসা নামে এর কার্যক্রম শুরু হয়। ১৯৮৬ সালে মাদরাসাটি দাখিল ও ১৯৯৪ সালে আলিম পর্যায়ে উন্নীত হয়। ১ জানুয়ারী ১৯৮৬ সালে দাখিল এবং ১ জুলাই ১৯৯৫ সালে আলিম এর অনুমোদন লাভ করে এই প্রতিষ্ঠানটি।   বিভাগসমূহ  ইবতেদায়ী  দাখিল আলিম   অবকাঠামো  এই প্রতিষ্ঠানটি সর্বোমোট ১৬৬ শতক জমির উপর প্রতিষ্ঠিত। এর ৪টি নিজস্ব ভবন রয়েছে। এর, শ্রেণি কক্ষ ১৪ টি, অফিস কক্ষ ২ টি, শিক্ষক মিলনায়তন ১ টি, গ্রন্থাগার ১টি, কম্পিউটার কক্ষ ১ টি এবং ছাত্র-ছাত্রীদের জন্য ২ টি পৃথক কমন রুম আছে।  তথ্যসূত্র  বিষয়শ্রেণী:১৯৮৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বরগুনা জেলার আলিয়া মাদ্রাসা বিষয়শ্রেণী:বেতাগী উপজেলা বিষয়শ্রেণী:১৯৮৪-এ বাংলাদেশে প্রতিষ্ঠিত
জেমস মিল প্রসঙ্গে নোটসমূহ () হচ্ছে ১৮৪৪ সালে কার্ল মার্কসের লিখিত একটি লেখা, যেটি সাধারণভাবে "পারীর নোটবই" নামক লেখার অংশ। এটাতে মার্কস জেমস মিলের Elements of Political Economy গ্রন্থের সমালোচনা করেন। এই লেখাটি তার পরবর্তীকালের রচনা দার্শনিক ও অর্থনৈতিক পাণ্ডুলিপি ১৮৪৪ গঠন করে।  জেমস মিল প্রসঙ্গে নোটসমূহ মার্কস লেখেন ১৯৪৪ সনের বসন্ত ও গ্রীষ্মে। তিনি এখানে দেখান যে, মজুরি-শ্রম, ঋণ এবং ব্যাংকিং_এসবই মানব বিচ্ছিন্নতার রূপ। এগুলো মানুষকে বাস্তব, জীবন্ত স্বতন্ত্র হতে তার সত্যিকারের সত্তার হাওয়াই ক্যারিকেচারে পরিণত করে। বিনিময়ের পদ্ধতি এমন সামাজিক মেলামেশা যা মানুষের মাঝে ঘটে না, ঘটে এমন মানুষদের মাঝে যারা নিজেরাই জিনিস হিসেবে মূল্যবান। এর মানে, তা হলো সামাজিক মেলামেশার এক বিচ্ছিন্নতার রূপ। শেষে তিনি ভালোবাসা ও পারস্পরিক স্বীকৃতির ভিত্তিতে মানব স্বভাবের স্বাধীন প্রকাশ হিসেবে শ্রমের ধারণার কথা বলেছেন।কার্ল মার্কস, ইকোনমিক এন্ড ফিলোজফিক ম্যানুস্ক্রিপ্টস ১৮৪৪, জাভেদ হুসেন অনূদিত, বাঙলায়ন, ঢাকা, দ্বিতীয় মুদ্রণ, ফেব্রুয়ারি ২০১২, পৃষ্ঠা ১৪৬।  মার্কস সারা জীবন বিভিন্ন নোটবই সঙ্গে রেখেছেন, বিভিন্ন লেখকদের রচনা পাঠ করে তা থেকে উদ্ধৃতি টুকে সাথে মন্তব্য লিখে রাখতেন। পারী বাসকালের নয়টা নোটবইয়ে মন্তব্য খুব টুকরো টুকরো। ব্যতিক্রম মিল প্রসঙ্গে এই লেখা। লেখাটার সাথে দার্শনিক ও অর্থনৈতিক পাণ্ডুলিপি ১৮৪৪-এর ধরনের খুব মেলে।  আরও দেখুন  মার্কসবাদ  মার্কসবাদী তত্ত্ব  মার্কসবাদী দর্শন   বহিঃসংযোগ   Notes on James Mill  তথ্যসূত্র  বিষয়শ্রেণী:সাম্যবাদ সম্পর্কিত বই বিষয়শ্রেণী:কার্ল মার্কসের বই বিষয়শ্রেণী:সাম্যবাদী বই বিষয়শ্রেণী:সামাজিক গণতন্ত্রী দল (জার্মানি)
30px|alt=Stop icon প্রিয় ব্যবহারকারী, {{safesubst:#if:| :}} নিবন্ধে আপনার সংযোজন বাতিল করা হয়েছে, কারণ এটি উইকিপিডিয়ার কপিরাইট সংক্রান্ত নীতিমালা অনুসরণ করেনি। {{safesubst:#if:|লেখাটি:  লিংক থেকে সরাসরি কপি করা।।}} অনুগ্রহপূর্বক খেয়াল রাখুন, কপিরাইটকৃত লেখা মুক্ত হিসেবে অনুমতি প্রাপ্ত না হলে তা উইকিপিডিয়ায় ব্যবহার করা যায় না। আইনগত কারণে আমরা তাই কোনো ওয়েবসাইট থেকে কপিরাইটকৃত লেখা বা ছবি গ্রহণ করতে পারি না, এবং এধরনের যে-কোনো প্রকার সংযোজন দ্রুততার সাথে অপসারণ করা হয়। তবে আপনি বহিস্থ কোনো ওয়েবসাইটের লেখাকে সূত্র হিসেবে উল্লেখ করতে পারেন। উইকিপিডিয়া কপিরাইট লঙ্ঘনকে খুব সতর্কভাবে ও মনোযোগের সাথে বিবেচনা করে, এবং বারংবার কপিরাইট লঙ্ঘনকারীদের সম্পাদনায় বাধা প্রদান করা হয়। কোন প্রশ্ন থাকলে আমার আলাপ পাতায় আপনাকে স্বাগতম।{{safesubst:#if:||}}বিষয়শ্রেণী:কপিরাইট রক্ষণাবেক্ষণ টেমপ্লেট
থাম্ব|গোলাপী অপসংকেতে ভোল্টেজের দৈব ওঠানামা ইলেকট্রন বিজ্ঞানে অপসংকেত বলতে কোনও বৈদ্যুতিক সংকেতের ভেতরে অবাঞ্ছিত গোলযোগকে বোঝায়। ইলেকট্রনীয় কলকৌশলগুলি দ্বারা উৎপাদিত অপসংকেতগুলি বহু বিভিন্ন ধরনের হতে পারে, কেননা এগুলি একাধিক ভিন্ন ভিন্ন ক্রিয়ার প্রভাবে ঘটে থাকে। অপসংকেত পদার্থবিজ্ঞানের স্বাভাবিক একটি ধারণা এবং বিশেষত তাপগতিবিজ্ঞানের কেন্দ্রীয় একটি ধারণা। বৈদ্যুতিক রোধবিশিষ্ট যেকোনও পরিবাহী পদার্থ স্বাভাবিকভাবেই তাপীয় অপসংকেত উৎপাদন করবে। কেবলমাত্রা হিমজননের মাধ্যমে তাপীয় অপসংকেত সম্পূর্ণ দূর করা সম্ভব, তবে এর পরেও স্বাভাবিকভাবেই কোয়ান্টামীয় অপসংকেত অবশিষ্ট রয়ে যাবে। ইলেকট্রনীয় অপসংকেত সংকেত প্রক্রিয়াজাতকরণে পর্যবেক্ষণকৃত অপসংকেতের একটি সাধারণ উপাংশ। টেলিযোগাযোগ ব্যবস্থাগুলিতে অপসংকেত হল যোগাযোগ প্রণালীর ভেতরে উপকারী তথ্য সংকেতের মধ্যে কোনও ত্রুটি বা অবাঞ্ছিত দৈব গোলযোগ। এই অপসংকেত হল প্রাকৃতিক বা কদাচিৎ মানবনির্মিত উৎস থেকে আগত অবাঞ্ছিত বা গোলযোগ সৃষ্টিকারী শক্তির যোগফল। তবে অপসংকেতকে সাধারণত বিঘ্নতা থেকে পৃথক গণ্য করা হয়। বিঘ্নতা হল আড়কথন (ক্রসটক), ইচ্ছাকৃত বেতারসংকেত প্রেরণে বাধাসৃষ্টি (রেডিও জ্যামিং) কিংবা নির্দিষ্ট সম্প্রচারযন্ত্র থেকে আগত অন্য কোনও অবাঞ্ছিত তড়িৎচুম্বকীয় বিঘ্নতা। তাই সংকেত-অপসংকেত অনুপাত ছাড়াও সংকেত-বিঘ্নতা অনুপাত এবং সংকেত বনাম অপসংকেত ও বিঘ্নতা অনুপাত নামক রাশিগুলির ব্যবহার বিদ্যমান। অধিকন্তু অপসংকেত ও বিকৃতির মধ্যেও পার্থক্য করা হয়। বিকৃতি হল যোগাযোগ যন্ত্রপাতির দ্বারা সংকেতের তরঙ্গরূপের অবাঞ্ছিত প্রণালীবদ্ধ পরিবর্তন সাধন। এ কারণে সংকেত বনাম অপসংকেত ও বিকৃতি অনুপাত এবং সম্পূর্ণ সমমেল বিকৃতি ও অপসংকেত রাশিগুলির ব্যবহার বিদ্যমান। যদিও অপসংকেত সাধারণত অবাঞ্ছিত হয়ে থাকে, তথাপিও এটি কিছু কিছু প্রযুক্তিতে উপকারী ভূমিকা পালন করতে পারে, যেমন দৈব সংখ্যা উৎপাদন এবং ঐচ্ছিক অপসংকেত (ডিদার) প্রযুক্তি।   তথ্যসূত্র    পরিভাষা (বাংলা থেকে ইংরেজি)   আড়কথন - crosstalk  ইলেকট্রন বিজ্ঞান - electronics  ইলেকট্রনীয় অপসংকেত - electronic noise  ইলেকট্রনীয় কলকৌশল - electronic device  ঐচ্ছিক অপসংকেত - dither  কোয়ান্টামীয় অপসংকেত - quantum noise  গোলাপী অপসংকেত - pink noise  তড়িৎচুম্বকীয় বিঘ্নতা - electromagnetic interference  দৈব গোলযোগ - random disturbance  দৈব সংখ্যা উৎপাদন - random number generation  বিকৃতি - distortion  বিঘ্নতা - interference  বেতারসংকেত প্রেরণে বাধাসৃষ্টি -radio jamming  বৈদ্যুতিক সংকেত - electrical signal  যোগাযোগ যন্ত্রপাতি - communication equipment  সংকেত প্রক্রিয়াজাতকরণ - signal processing  সংকেত বনাম অপসংকেত ও বিকৃতি অনুপাত - signal-to-noise and distortion ratio  সংকেত বনাম অপসংকেত ও বিঘ্নতা অনুপাত - signal-noise plus interference ratio  সংকেত-অপসংকেত অনুপাত - signal-noise ratio  সংকেতের তরঙ্গরূপ - signal waveform  সম্পূর্ণ সমমেল বিকৃতি ও অপসংকেত - total harmonic distortion plus noise  সম্প্রচারযন্ত্র - transmitter    বিষয়শ্রেণী:বৈদ্যুতিক বৈশিষ্ট্য
আয়ারল্যান্ড পুরুষ ক্রিকেট দল ২০২৩ সালের জুন ও সেপ্টেম্বর মাসে একটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য ইংল্যান্ড সফর করে। ২০২৩ সালের মার্চ মাসে সফরের সূচি ঘোষিত হয়।  একমাত্র টেস্ট ম্যাচে ইংল্যান্ড জয়লাভ করে। ওডিআই সিরিজে ইংল্যান্ড ১–০ ব্যবধানে জয়ী হয়।  দলীয় সদস্য টেস্টওডিআইটেস্টওডিআই বেন স্টোকস (অধি.)  অলি পোপ (সহ-অধি.) (উই.)  অলি রবিনসন  ক্রিস ওকস  জনি বেয়ারস্টো (উই.)  জোশ টং   জেমস অ্যান্ডারসন  জো রুট  জ্যাক ক্রলি  জ্যাক লিচ  ড্যান লরেন্স  বেন ডাকেট (উই.)  মার্ক উড  ম্যাথিউ পটস   স্টুয়ার্ট ব্রড  হ্যারি ব্রুক জ্যাক ক্রলি (অধি.)  বেন ডাকেট (সহ-অধি.) (উই.)  উইল জ্যাকস  ক্রেইগ ওভারটন  জর্জ স্ক্রিমশ   জেমি স্মিথ (উই.)  জো রুট  টম কোহলার-ক্যাডমোর (উই.)  টম হার্টলি   ফিল সল্ট (উই.)  ব্রাইডন কার্স  ম্যাথিউ পটস   রেহান আহমেদ  লুক উড   স্যাম হেইন   হ্যারি ব্রুক অ্যান্ড্রু ব্যালবার্নি (অধি.)  অ্যান্ডি ম্যাকব্রাইন  কনর ওলফার্ট  কার্টিস ক্যাম্ফার  ক্রেইগ ইয়াং  গ্রাহাম হিউম   জর্জ ডকরেল  জেমস ম্যাককলাম  টমাস মেজ   পল স্টার্লিং  পিটার মুর (উই.)  ফিওন হ্যান্ড   মার্ক অ্যাডায়ার   ম্যাথিউ স্টার   লোর্কান টাকার (উই.)  হ্যারি টেক্টর  পল স্টার্লিং (অধি.)  অ্যান্ডি ম্যাকব্রাইন  অ্যান্ড্রু ব্যালবার্নি  কার্টিস ক্যাম্ফার  ক্রেইগ ইয়াং  গ্যারেথ ডেলানি   গ্রাহাম হিউম   জর্জ ডকরেল  জোশ লিটল  থিও ফন ভুরকোম   নিল রক (উই.)  ব্যারি ম্যাকার্থি  মার্ক অ্যাডায়ার   লোর্কান টাকার (উই.)  হ্যারি টেক্টর  টেস্ট ম্যাচ শুরুর আগে ইংল্যান্ডের টেস্ট দলে জশুয়া টাংকে যোগ করা হয়। চোটের কারণে কনর ওলফার্ট টেস্ট ম্যাচটিতে খেলতে অসমর্থ বলে গণ্য হওয়ায় তাঁর পরিবর্তে আয়ারল্যান্ডের টেস্ট দলে ম্যাথিউ ফস্টারকে অন্তর্ভুক্ত করা হয়। ২০২৩ সালের ২৯ মে চোটের কারণে অলি রবিনসন ও জেমস অ্যান্ডারসন ইংল্যান্ডের টেস্ট দল থেকে ছিটকে যান। চোটের কারণে ইংল্যান্ডের ওডিআই দল থেকে ক্রেইগ ওভারটন ছিটকে গেলে তাঁর পরিবর্তে ইংল্যান্ডের ওডিআই দলে টম হার্টলিকে নেয়া হয়। ওডিআই সিরিজ শুরুর আগে ইংল্যান্ডের ওডিআই দল থেকে হ্যারি ব্রুককে অব্যাহতি দেয়া হয় ও জো রুটকে দলে যোগ করা হয়। ওডিআই সিরিজের প্রথম ম্যাচের পর ইংল্যান্ডের ওডিআই দলে টম কোহলার-ক্যাডমোরকে যোগ করা হয়।  প্রস্তুতিমূলক ম্যাচ টেস্ট ম্যাচের পূর্বে এসেক্সের বিপক্ষে আয়ারল্যান্ড একটি প্রথম শ্রেণীর ম্যাচে অংশগ্রহণ করে।  একমাত্র টেস্ট  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে টেস্ট সিরিজের প্রধান পাতা   ইএসপিএনক্রিকইনফোতে ওডিআই সিরিজের প্রধান পাতা   বিষয়শ্রেণী:২০২৩-এ ইংরেজ ক্রিকেট বিষয়শ্রেণী:২০২৩-এ আইরিশ ক্রিকেট বিষয়শ্রেণী:আয়ারল্যান্ড ক্রিকেট দলের ইংল্যান্ড সফর বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
Usage  To use this template, add the following code to the top of the category:  {{Category game screenshot header|parameter1}}  Where parameter1 is the subject of the category. This will also make the category a child of :Category:Screenshots of video games.  To change the parent of the category, use a sceond parameter, like so:  {{cat logo head|parameter1|parameter2}}  Where parameter1 is the subject of the category, and parameter2 is the parent category. This will make the category a child of :Category:Parameter2.
শ্যারন রিনা লোপাতকা (২০ সেপ্টেম্বর, ১৯৬১ - ১৬ অক্টোবর, ১৯৯৬) মার্কিন যুক্তরাষ্ট্রের মেরিল্যান্ডের হ্যাম্পস্টেডের একজন ইন্টারনেট উদ্যোক্তা  ছিলেন, যিনি আপাত সম্মত হত্যাকাণ্ডের ক্ষেত্রে নিহত হন। ১৯৯৬ সালে ১৬ অক্টোবর নর্থ ক্যারোলিনার কম্পিউটার বিশ্লেষক রবার্ট "ববি" ফ্রেডরিক গ্লাস লোপাতকাকে নির্যাতন ও শ্বাসরোধ করে হত্যা করেন। আপাত উদ্দেশ্য ছিল পারস্পরিক যৌন তৃপ্তি । এই ঘটনাটিই প্রথম, যেখানে একটি পুলিশ বিভাগ প্রাথমিকভাবে ইমেল বার্তা থেকে সংগৃহীত প্রমাণ সহ একজন হত্যাকারীকে গ্রেফতার করে। Bell, p. 5.   পটভূমি  শ্যারন লোপাতকা অর্থোডক্স ইহুদি পিতা-মাতার শ্রী ও শ্রীমতী আব্রাহাম জে ডেনবার্গ চারটি কন্যার মধ্যে প্রথম জন ছিলেন।Bell, p. 2. তারা বেথ তফিলো মণ্ডলীর সদস্য ছিলেন, আব্রাহাম উপাসনালয়ের একজন ক্যান্টর ছিলেন। দ্য নিউজ অ্যান্ড অবজারভার লিখেছে মেরিল্যান্ডের বাল্টিমোরে বেড়ে ওঠা শ্যারনকে তার সহপাঠীরা দেখেছিল এবং খেলাধুলার দল ও তার স্কুলের কোয়ার ক্লাবের অংশ ছিল। ১৯৭৯ সালে পিকসভিল হাই স্কুল থেকে স্নাতক"Take My Life". The News & Observer. Retrieved October 29, 2016. ডিগ্রি অর্জনকারী লোপতকা ১৯৯১ সালে মেরিল্যান্ডের এলিকট সিটিতে নির্মাণকর্মী ভিক্টরকে বিয়ে করেন এবং ১৯৯০-এর দশকের গোড়ার দিকে মেরিল্যান্ডের হ্যাম্পস্টেডের একটি খামার-এস্কু ট্র্যাক্ট হাউসে চলে যান। লোপাতকার এক সহপাঠী এই বিয়েকে "ভেঙে যাওয়ার উপায়" বলে বর্ণনা করেছিলেন এবং তার বাবা -মা এটা সমর্থন করেননি।  ১৯৯৫ সালে অতিরিক্ত অর্থ উপার্জনের জন্য লোপতকা তার এলিকট সিটি হোম থেকে অনলাইন বিজ্ঞাপন ব্যবসা শুরু করে।Bell, p. 2.Lybarger, Jeremy (July 3, 2016). "A death on Usenet: Sharon Lopatka and the strange case of "consensual murder"" . The Kernel. Retrieved August 18, 2016. তিনি হোম ডেকোরার গাইডগুলি মেইলে সাত ডলারে বিক্রির জন্য প্রথম "হাউস অফ ডায়োন" ওয়েবসাইটটি হোস্ট করেছিলেন। ওয়েবসাইটে একটি বিজ্ঞাপনে লেখা ছিল, "নিউ ইংল্যান্ড রাজ্য থেকে হলিউড বাড়ি পর্যন্ত পশ হোমগুলিতে গৃহ সাজানোর রহস্য এখন আপনার হতে পারে। আগে কখনো প্রকাশিত হয়নি! আপনার ঘর সাজানোর দ্রুত সহজ উপায়।"  "ক্লাসিফাইড কনসেপ্টস" শিরোনামে তার ব্যবসার প্রতিলিপি লেখার বিজ্ঞাপনের প্রতি তাকে ৫০ ডলার দেওয়া হয়েছিল। Bell, p. 2. তিনি সাইকিক রিডিং বিতরণের জন্য বেশ কয়েকটি ওয়েবসাইট চালান, এছাড়াও ওয়েবসাইটে বিজ্ঞাপিত প্রিমিয়াম রেট টেলিফোন নম্বর দিয়ে অন্যান্য পরিষেবার বিক্রয় থেকে অর্থের শতাংশও সংগ্রহ করেন।   সাংস্কৃতিক রেফারেন্স  এই মামলাটি ২০০৮ সালের একটি চলচ্চিত্র ডাউনলোডিং ন্যান্সিকে অনুপ্রাণিত করেছিল, যা সানড্যান্স ফিল্ম ফেস্টিভ্যালে প্রিমিয়ার হয়েছিল এবং ২০০৯ সালে ব্যাপকভাবে মুক্তি পেয়েছিল। চিত্রনাট্যকার লি রসের সাক্ষাৎকারগুলি ইঙ্গিত দেয় যে তিনি লোপাতকা মামলা সম্পর্কে সচেতন ছিলেন এবং এটিকে "অন্ধকার, ভয়ঙ্কর ... ও কৌতূহলী" বলে মনে করেছিলেন।  তথ্যসূত্র  বিষয়শ্রেণী:সাইবার অপরাধ বিষয়শ্রেণী:বিডিএসএম বিষয়শ্রেণী:নারীর প্রতি সহিংসতার ঘটনা